24 Junie

24 Junie is die 175ste dag van die jaar in die Gregoriaanse kalender (176ste in skrikkeljare). Daar volg nog 190 dae in die res van die jaar.

 Gebeure 
 1245 – Pous Innocentius IV roep die dertiende algemene konsilie bymekaar in Lyon.
 1314 – Slag van Bannockburn: Skotse magte onder leiding van Robert the Bruce verslaan Eduard II van Engeland wat lei tot Skotland se onafhanklikheid.
 1441 – Eton-kollege word gestig.
 1445 – Annnibale I leier van 'n opstand teen Pous Eugenius IV word vermoor.
 1478 – Las Palmas, 'n hoofstad van die Kanariese Eilande, word gestig deur Juan Rejón, hoof van die invallende Spaanse leër. 
 1497 – John Cabot land in Noord-Amerika.
 1509 – Hendrik VIII word as Koning van Engeland gekroon.
 1597 – Die eerste Nederlandse reis na Oos-Indië bereik Bantam, Java.
 1662 – Nederland misluk in 'n aanslag om Macau te verower.
 1664 – Die kolonie New Jersey word gestig.
 1692 – Kingston op Jamaika word gestig.
 1793 – Die eerste republikeinse grondwet word in Frankryk aanvaar.
 1812 – Napoleon Bonaparte val Rusland in.
 1821 – Slag van Carabobo: Simón Bolívar verslaan die Spanjaarde.
 1859 – In die Slag van die Drie Heersers in Solferino, verslaan Sardinië en Frankryk vir Oostenryk in die noorde van Italië.
 1861 – Tennessee word die 11de deelstaat om van die Verenigde State af te skei.
 1880 – Eerste uitvoering van O Canada, later die volkslied van Kanada, by die Congrès national des Canadiens-Français.
 1894 – Die Internasionale Olimpiese Komitee besluit om die Olimpiese Spele elke vier jaar te hou.
 1901 – Eerste vertoning van Pablo Picasso se werk.
 1913 – Griekeland en Serwië herroep hul alliansie met Bulgarye.
 1915 – 800 mense sterf nadat die stoomskip Eastland in Chicago omkantel.
 1916 – Mary Pickford word die eerste filmster om 'n kontrak van 'n miljoen Amerikaanse dollar te kry.
 1932 – 'n Militêre staatsgreep beëindig die mag van die koning van Siam (Thailand).
 1940 – Tweede Wêreldoorlog: Frankryk en Italië teken 'n wapenstilstand.
 1941 – Tweede Wêreldoorlog: Duitse magte verower Vilnius, Litaue, Brest-Litovsk en Kaunas.
 1948 – Die Sowjetunie begin die Berlynse blokkade deur oorlandse beweging na Wes-Berlyn te keer.
 1963 – Zanzibar verkry interne selfregering van die Verenigde Koninkryk.
 1995 – Die Springbokke wen die William Webb Ellis-beker (Rugbywêreldbeker) op Ellispark in Suid-Afrika.
 2017 – Die elfde Vrouekrieketwêreldbeker begin in Engeland.
 2022 – Roe v. Wade: Die 1973-mylpaalbeslissing oor aborsie in die Amerikaanse Hooggeregshof word omvergewerp.

 Geboortes 
 1519 – Theodore Beza, teoloog, opvolger van Johannes Calvyn as leier van die Protestante in Genève.
 1777 – John Ross, ontdekkingsreisiger († 1856).
 1795 – Ernst Heinrich Weber, fisioloog († 1878).
 1803 – George James Webb, komponis.
 1842 – Ambrose Bierce, skrywer († 1914).
 1888 – Gerrit Rietveld, Nederlandse meubelontwerper en argitek († 1964).
 1895 – Jack Dempsey, bokser († 1983).
 1901 – Harry Partch, komponis († 1974).
 1904 – Phil Harris, Amerikaanse sanger-liedjieskrywer en akteur († 1995).
 1908 – Alfons Rebane, Estlandse kolonel († 1976).
 1909 – David Rose, komponis († 1990).
 1911 – Juan Manuel Fangio, Argentynse motorrenjaer († 1995).
 1915 – Fred Hoyle, kosmoloog en skrywer († 2001).
 1916 – John Ciardi, Amerikaanse digter, vertaler en etimoloog († 1986).
 1917 – David Easton, Kanadeesgebore Amerikaanse politieke wetenskaplike († 2014).
 1917 – Al Molinaro, Amerikaanse akteur († 2015).
 1939 – Brigitte Fontaine, Franse sangeres.
 1941 – Julia Kristeva, Franse psigoanalis en skrywer.
 1944 – Jeff Beck, Britse musikant († 2023).
 1946 – Ellison Onizuka, Amerikaanse ingenieur en ruimtevaarder, sterf in Challenger-ramp († 1986).
 1947 – Peter Weller, Amerikaanse akteur en vervaardiger.
 1958 – Jean Charest, Kanadese prokureur en politikus, 5de adjunkpremier van Kanada.
 1960 – Carel du Plessis, Springbokrugbyspeler en -afrigter.
 1965 – Richard Lumsden, Engelse akteur, skrywer, musikant.
 1966 – Adrienne Shelly, Amerikaanse aktrise, skryfster en regisseuse († 2006).
 1978 – Shunsuke Nakamura, Japannese sokkerspeler.
 1979 – Mindy Kaling, Amerikaanse aktrise en vervaardiger.
 1980 – Minka Kelly, Amerikaanse aktrise.
 1985 – Vernon Philander, Suid-Afrikaanse krieketspeler.
 1987 – Lionel Messi, Argentynse sokkerspeler, FIFA-wêreldbekerkampioen in 2022.

 Sterftes 
 1637 – Nicolas-Claude Fabri de Peiresc, Franse sterrekundige, oudhedekenner en geleerde (* 1580).
 1712 – Simon van der Stel, Nederlandse ontdekkingsreisiger en goewerneur van die Kaap die Goeie Hoop (* 1639).
 1795 – William Smellie, opsteller van die eerste Encyclopædia Britannica (* 1740).
 1846 – Jan Frans Willems, Vlaamse skrywer, digter en vader van die Vlaamse Beweging (* 1793).
 1908 – Grover Cleveland, 22ste en 24ste President van die Verenigde State (* 1837).
 1968 – Eric Louw, diplomaat en politikus (* 1890).
 1984 – Eitemal, Afrikaanse skrywer, digter, redenaar en vertaler (* 1901).
 1990 – Pierre de Wet, Afrikaanse rolprentregisseur, vervaardiger en skrywer (* 1909).
 2002 – Jurie Ferreira, Afrikaanse sanger (* 1921).
 2020 – Hermie Hendriks, joernalis, redakteur van Die Transvaler en hoofbestuurder vir koerante van Perskor (* 1925).
 2020 – Nigel Weiss, Suid-Afrikaanse sterrekundige en wiskundige (* 1936).
 2025 – C. Johan Bakkes, Suid-Afrikaanse skrywer, rekenmeester en toergids (* 1956).

 Vakansies, vierings, en waarnemingsdae 
 Katolieke feesdag van Johannes die Doper.
 Fête nationale du Québec.
 Bannockburndag in Skotland.
 Bahá'í geloof se fees van Rahmat.
 Betaaldag in Engeland.

Kategorie:Junie